送元晦
作者：劉珙
朝代：宋

paragraphs: 翩翩雙黄鶴，結巢相因依。
一爲天風便，矯翮西北飛。
歲華及晼晚，霜露侵征衣。
此行亦良苦，千里以爲期。
堂上玄髮親，榮祿當及茲。
人生會有役，不復情凄洏。
徘徊都門道，欲語行且遲。
念子抱孤桐，窈窕弦古詞。
清商奮逸響，激烈有餘悲。
不辭彈者勞，正恐知音稀。
知音何足貴，我顧不可追。